Com a delegats de prevenció de CCOO de l’ajuntament de........................... entenem que l’estat d’alarma arran del covid19 és una situació d’emergència com mai hem sofert, però precisament per aquest motiu els organismes de prevenció de l’Ajuntament han de vetllar pel compliment de les mesures i accions establertes per les autoritats laborals i sanitàrias; i un cop transcorregudes dos setmanes, i no havent-se convocat cap reunió del CSS, encara que hagin estat sol·licitades per la part sindical.

Sol·licitem amb caràcter d’urgència:

1. Una reunió d’urgència del CSS (a nivell telemàtic o similar) per verificar la situació laboral existent i sol·licitar als responsables de l’ Ajuntament l’aplicació de noves accions i/o mesures que siguin adients per millorar la situació front el covid19 si s’escau.
2. El SP com entitat d’assessorament ha d’informar (i si fos necessari de formar) sobre les actuacions realitzades o que s’han de realitzar per evitar el risc de contagi, tant als responsables de l’ Ajuntament, com a les persones afectades, al Comitè de Seguretat i Salut i als delegats o delegades de prevenció. A més informarà de:
* L'obligació de l'aïllament preventiu en aquells àmbits que sigui menester. D’aquelles mesures o accions a implementar en funció del risc de contagi detectat.
* Informar a la plantilla sobre Que el comunicat de baixa i els de confirmació seran emesos sense la presència física de la persona treballadora, que s’haurà de posar en contacte amb el seu metge o metgessa de capçalera de manera no presencial.
* Que la baixa serà per malaltia comuna assimilable a accident de treball i l'INSS realitzarà el procediment intern corresponent per a convertir-la en accident de treball (a efectes de prestació econòmica). Per a major seguretat, recomanem fer arribar a l’empresa la seva còpia del part de baixa amb el codi que hagi anotat el metge de capçalera en la còpia de la persona treballadora.
* Les mesures i recomanacions preventives generals, sobretot d'higiene dels llocs de treball.

En definitiva, que el conjunt d’ accions, mesures, informació i formació a establir, aplicar i posteriorment verificar s’incorporin, tal i com marca la llei s’incorporin al establert) PROTOCOL D’ACTUACIÓ EN CAS DE CONTAGI CONFIRMAT O PERSONES AMB SÍMPTOMES COMPATIBLES AMB EL COVID19, (o si aquest no està realitzat que amb caràcter d’urgència es confeccioni).

Alhora com a Delegats de Prevenció adjuntem un document al respecte.

Esperant la seva contestació per escrit al respecte en un termini molt breu de temps.